Bankbestuurder vas oor ‘bedrieglike lenings’ - Maroela Media
Die polisie in KwaZulu-Natal sê nog inhegtenisnemings word verwag nadat ŉ bankbestuurder van Ubombo in KwaZulu-Natal vandeesweek vasgetrek is in verband met miljoene rande se bedrog.
Kol. Thembeka Mbele, woordvoerder van die polisie, sê beamptes het Donderdag toegeslaan en die 35-jarige man in hegtenis geneem. “Daar word beweer hy het kliënte gehelp om vervalste dokumente by die bank in te dien om aansoek te doen vir persoonlike lenings. Sodra die lening goedgekeur is, sou elke kliënt hom glo tussen R30 000 en R40 000 in omkoopgeld betaal,” sê Mbele.
Sy sê teen die tyd dat dié onwettige aktiwiteite aan die lig gekom het, het die bank reeds meer as R3 miljoen verloor.
Die bankbestuurder is vasgetrek ná ŉ ondersoek deur die polisie en die bank se forensiese ondersoekers. Die man het Vrydag in die plaaslike landdroshof verskyn op aanklag van bedrog.
Die datum van die beskuldigde se volgende hofverskyning is nie bekend nie.
Ag tog, wat is nuut hieraan? By hierdie tyd is 3m niks in vergelyking met staatkorrupsie nie…
Of nkandla se befondsing nie
Nou ja! Wat verwag n mens??!!
Sal graag sy gesig wil sien
Dat die “helpende hand ” van die bankman nou so gou ontdek is, is verstommend. Het dalk opleiding by vbs gekry?
Gierigheid is maar ‘n lelike ding…
Geloofwaardigheid voor kundigheid! En daar het ons nou SEB in sy volle glorie.
Hy kwalifiseer nou vir n Bossasa kaart
Die pad is nou oop parlament toe. Blink toekoms by die ander kaders
Ons kan skryf wat ons wil. Daardie Bank Bestuurder lees nie MM nie. Virseker nie
Ek wed hy is reeds uit op borg en teen die’ tyd “missing”!
Watter bank se bestuurder is so vriendelik?
In 2020 sit ons alweer in die AU voorsitterstoel. Dit is seker ons hogere etiese waardes wat telkens die deurslag gee. ‘n Land met soveel skade en skandes agter sy naam. Of wag, seker is dit ons olie-en gasbronne wat nou die res van Afriia gaan help bevry van hul massas werkloses. Pack your bags and go South… far south, then turn left… to where the coast is sweet and clean… and mess it all up. Bye, bye… and don’t come back!
Die bankbestuurder was eers n “takbestuurder”. Hy het maar net die status-qo gehandhaaf. Daar word van bestuur verwag om vingers in die geldlaai te sit.